钦定古今图书集成/理学汇编/学行典/第093卷 > 朱子全书二 > 《跋李少膺脞说》
## 钦定古今图书集成/理学汇编/学行典/第093卷 > 朱子全书二 > 《跋李少膺脞说》

人有士君子之行，乃先王教化德泽熏陶所就，非一
比长之官所能致也。关市讥而不征，乃文王治岐时
事，《周礼》乃成周大备之法，随时制宜，自有不能同者。
前辈盖尝论之，不当以此而难彼也。以“言”、“动”、“行”，为三
重，乃蓝田吕氏说，然以《经》文推之，有所不通，不若只
从旧注之为安求全之毁，对不虞之誉而言，则亦当
从旧注三代正朔。胡氏《春秋传》已有此论，然郑康成、
杜元凯说亦不可废。盖三代虽不改时与月，而《春秋》
纪春无冰为异，则固以周正纪事也。石林叶氏又考
《左传》所记“祭足取麦”、谷邓来朝二事，以为《经》《传》所记，
有例差两月者，是《经》用周正，而《传》取国史直自用夏
正者，失于更改也。《诗》中月数多用夏正者。《书》“金縢秋
大熟”，亦是夏时。此为不改时月之验甚明。但孟子所
谓七、八月，乃五、六月；所谓十一月、十二月，乃九月、十
月，为不可晓，此亦宜当阙之耳。天产地产之说，某所
未晓，而李君所论亦未通。地上有水，恐不若从程传
之说。大抵今人读书不广，索理未精，乃不能致疑，而
先务立说，此所以徒“劳苦而少进益也。”因读李君脞
《说书》。此